Populiariausi kompiuteriniai žaidimai
Čia pateikiami patys populiariausi kompiuteriniai žaidimai pasaulyje pagal pardavimus (2019 m. duomenimis). Pats populiariausias žaidimas yra „Minecraft“, išleistas 2011 m. Jo parduota apie 176 milijonai kopijų. Antroje vietoje išlieka 1984 m. sukurtas „Tetris“ „Electronika 60“ konsolei, o 1989 m. labiausiai išpopuliarėjęs išleidus delninei žaidimų konsolei „Game Boy“. „Tetris“ pardavimai viršija 170 milijonų kopijų, iš kurių 100 milijonų yra mobiliųjų telefonų versijos. Pats populiariausias vienos platformos žaidimas yra „Wii Sports“, skirtas „Wii“ konsolei. Šis žaidimas parduotas beveik 83 milijonų kopijų tiražu. Tarp 50 populiariausių žaidimų daugiausiai jų turi „Nintendo“ kompanija. Kitos kompanijos, turinčios po kelis populiariausius žaidimus, yra „Activision“, „Rockstar Games“ ir „Electronic Arts“. Seniausiai išleistas šio sąrašo žaidimas yra „Frogger“ (1981 m.), o naujausias – „Red Dead Redemption 2“ (2018 m.).